O`ZBEKISTON RESPUBLIKASI
OLIY VA O`RTA MAXSUS TA`LIM VAZIRLIGI

ANDIJON DAVLAT UNIVERSITETI

KELISHILDI                                              Oliy va o`rta maxsus ta`lim vazirligi ______________ 
“____” _________ 2021 yil		TASDIQLAYMAN
Rektor________ A.S.Yuldashev
 “____”___________2021 yil	

5А110902 – “Pedagogika va psixologiya”
magistratura mutaxassisligiga kiruvchilar uchun
mutaxassislik (ixtisoslik) fanlaridan kirish imtixonlari
DASTURI

Andijon-2021
Dastur 5A110902–“Pedagogika va psixologiya” magistratura mutaxassisligiga kiruvchilar uchun 5110900- Pedagogika va psixologiya ta’lim yoʼnalishining oʼquv rejasidagi asosiy fanlar asosida tuzilgan. 

	Tuzuvchilаr: 	

Abdullayeva N.J.                            – Umumiy pedagogika kafedrasi mudiri,
                                                         dotsent, p.f.n.
Tojiboyeva G.R.                               – Umumiy psixologiya kafedrasi mudiri,
                                                         dotsent, PhD.

					

KIRISH

Zamonaviy  hayotni bugun ilm-ma’rifat va ta’limning taraqqiyotisiz tasavvur etib bo‘lmaydi. Jahonning yetakchi davlatlarida ta’limni rivojlantirish birinchi galdagi vazifa sifatida belgilanishi ham bejiz emas. Negaki, mamlakatning kelgusi ravnaqi aynan shu sohada qo‘lga kiritgan yutuqlari bilan chambarchas bog‘liqdir.
Mamlakatimizda 2019-yilning oktyabrida O‘zbekiston Respublikasi oily ta’lim tizimini 2030-yilgacha rivojlantirish konsepsiyasi qabul qilindi. Ushbu hujjatga intellektual taraqqiyotni jadallashtirish, raqobatbardosh kadrlar tayyorlash, ilmiy va innovatsion faoliyatni samarali tashkil etish hamda xalqaro hamkorlikni mustahkamlash maqsadida fan, ta’lim va ishlab chiqarish integratsiyasini rivojlantirish singari vazifalar asos qilib olindi. Konsepsiya mazmuni mamlakatimiz oily ta’lim tizimini isloh qilishning ustuvor yo‘nalishlarini aks ettiradi. Unda oily o‘quv yurtlarida qamrov darajasini kengaytirish hamda ta’lim sifatini oshirish, raqamli texnologiyalar va ta’lim platformalarini joriy etish, yoshlarni ilmiy faoliyatga jalb qilish, innovatsion tuzilmalarni shakllantirish, ilmiy tadqiqotlar natijalarini tijoratlashtirish, xalqaro e’tirofga erishish hamda boshqa ko‘plab aniq yo‘nalishlar belgilab berilgan. Bularning barchasi ta’lim jarayonini yangi sifat bosqichiga ko‘tarish uchun xizmat qiladi.
5110900- Pedagogika va psixologiya bakalavriat taʼlim yoʼnalishi negizida 5A110902 – “Pedagogika va psixologiya” magistratura mutaxassisligiga kiruvchi talabgorlar uchun taʼlim yoʼnalishi oʼquv rejasiga asosan 4 ta umumkasbiy va ixtisoslik fanlari boʼyicha: “Pedagogika nazariyasi va tarixi”, “Ijtimoiy pedagogika”, “Pedagogik mahorat”, “Psixologiya nazariyasi va tarixi”, “Rivojlanish psixologiyasi. Pedagogik-psixologiya”  fanlaridan yozma ish savollari shakllantirilgan. Bu fanlar o`z negizida qamrab olingan ma’lumotlar quyida batafsil keltirilgan.
O’zbekiston Respublikasi Prezidentining 2021-yil 22-iyun kungi PQ-5157-son qaroriga ko’ra magistratura mutaxassisligiga qabul 2 bosqichda amalga oshiriladi. Birinchi bosqichda universitetda mutaxassislik fanlaridan imtixon topshiriladi. Ikkinchi bosqichda Davlat test markazi tomonidan chet tili bo’yicha test sinovlari o’tkaziladi.
Mutaxassislik fanlaridan kirish imtixonlari yozma ish ko’rinishida o’tkaziladi.
I.	
 MUTAXASSISLIK FANLARINING TASNIFI

1-FAN. “PEDAGOGIKA NAZARIYASI VA TARIXI”

Pedagogika fan sifatida. Pedagogika fanining metodologiyasi. Pedagogikaning ilmiy-tadqiqot metodlari
Pedagogika ijtimoiy fan sifatida. Pedagogika fanining ob’ekti, predmeti, maqsad va vazifalari.  Pedagogikaning asosiy kategoriyalari. Pedagogik fanlarning tuzilishi. Pedagogika fanining metodologiyasi. Ilmiy-pedagogik tadqiqot metodlariga tavsif.

Pedagoglik kasbining jamiyatdagi o‘rni
Demokratik jamiyatda pedagoglik kasbi. O‘qituvchi shaxsiga qo‘yilgan talablar.

Shaxs kamoloti ijtimoiy-biologik hodisa, pedagogik jarayon ob’ekti va sub’ekti sifatida
Shaxs rivojlanishiga ta’sir etuvchi omillar. Shaxs rivojlanishi yosh davrlari. Shaxsning o‘ziga xos xususiyatlari. Shaxsning ob’ektdan sub’ektga aylanish jarayoni.

Yaxlit pedagogik jarayon
Yaxlit pedagogik jarayon tushunchasi. Yaxlit pedagogik jarayonnning tarkibiy qismlari. Pedagogik jarayon qonuniyat va tamoyillari.Yaxlit pedagogik jarayonni jadallashtirish. Yaxlit pedagogik jarayonni optimallashtirish. 

Didaktika pedagogik ta’lim nazariyasi sifatida
Ta’lim nazariyasi (didaktika) pedagogikaning tarkibiy qismi sifatida. Didaktikaning ob’ekti, predmeti va funksiyalari. Didaktikaning asosiy kategoriyalari.

Ta’lim jarayoni yagona tizim sifatida. Ta’lim qonuniyatlari
 Ta’lim jarayoni mohiyati. O‘rganish bilish faolligi shakli sifatida. O‘qitish va o‘rganish jarayonlari tavsifi, o‘quv jarayonida ularning o‘zaro bog‘liqligi. Sharq va G‘arb mutafakkirlarining gnoseologik g‘oyalari ta’lim jarayoni asosi sifatida. O‘quvchilarning bilish faoliyati va uning tuzilishi. Ta’lim tamoyillari va qonuniyatlari. 

Ta’lim metodlari va vositalari
Ta’lim metodlari va usullari tushunchalari. Zamonaviy didaktikada ta’lim metodlari tasnifiga turlicha yondashuvlar. Ta’lim metodlarining funksiyalari. Ta’lim metodlarini tanlab olish shartlari. 

Ta’limni tashkil qilish shakllari. Dars – maktabda ta’limni tashkil qilishning asosiy shakli.
Ta’lim turlari. Ta’limni tashkil etish tizimi: individual, sinf-dars, ma’ruza-seminar. Darsning turlari va tuzilishi. Ta’limni tashkil etishning yordamchi shakllari. 

O‘quvchilarning bilim, ko‘nikma va malakalarini tashxis etish
Ta’lim olganlikni tashxis etishning mohiyati. O‘quv jarayonida nazorat va hisobga olish funksiyalari. Ta’lim olganlikni tashxis etish tamoyillari. O‘quv faoliyati natijalarini hisobga olish turlari, shakllari va metodlari. O‘quvchilarning bilim, ko‘nikma va malakalarni baholash mezonlari.

Tarbiya jarayonining mohiyati va mazmuni. Tarbiya qonuniyatlari.
Tarbiya jarayonining mohiyati. Tarbiya jarayonining o‘ziga xosliklari. Tarbiya jarayonining qonuniyat va tamoyillari.                

Jamoa tarbiya ob’ekti va sub’ekti sifatida
Jamoa tushunchasi va uning o‘ziga xos xususiyatlari. O‘quvchilar jamoasining rivojlanish darajasi va bosqichlari. O‘quvchilar jamoasi rivojining asosiy shart-sharoitlari.

Tarbiyaning umumiy metodlari
Tarbiya metodlari, usullari va vositalari tushunchasi. Tarbiya metodlari tsnifi. Tarbiya metodlarini tanlab olish shartlari. Ijtimoiy ongni shakllantirish metodlari. Faoliyatni tashkil etish va ijtimoiy  xulq-atvor me’yorlarini shakllantirish. Pedagogik rag‘batlantirish metodlari va xulq-atvorni tuzatish. Tarbiyada nazorat, o‘z-o‘zini baholash va o‘z-o‘zini nazorat qilish metodlari.

Ilmiy dunyoqarashni shakllantirish. O‘quvchilarning aqliy tarbiyasi
Dunyoqarash va uning vazifalari. O‘quvchilarning ilmiy dunyoqarashini shakllantirishning tarkibiy qismlari. Aqliy tarbiyaning maqsadi va mazmuni. Fikrlash va uning turlari.

Fuqarolik tarbiyasi. Huquqiy tarbiya
Fuqarolik tarbiyasining maqsad va vazifalari. Fuqarolik tarbiyasi funksiyalari.. Vatanparvarlik va baynalmilallik tarbiyasi. Vatanparvarlik va baynalmilallik – fuqarolik tarbiyasi asosi. Huquqiy tarbiya. Yosh avlodning huquqiy madaniyati va ongini shakllantirish – fuqarolik tarbiyasining tarkibiy qismi.

Mehnat tarbiyasi. Iqtisodiy tarbiya.
Mehnat tarbiyasi maqsad va vazifalari. Sharq mutafakkirlari mehnat tarbiyasi haqida. Mehnat tarbiyasining mazmuni va metodlari. Iqtisodiy tarbiya mehnat tarbiyasining tarkibiy qismi sifatida.

Axloqiy tarbiya. Estetik tarbiya
Axloqiy tarbiyaning mohiyati va mazmuni. O‘quvchilarni axloqiy tarbiyalashning shakl, metod va vositalari.   Estetik tarbiyaning maqsad va vazifalari. Estetik tarbiyaning mazmuni, shakl va metodlari.

Ekologik tarbiya. Jismoniy tarbiya
Ekologik tarbiyaning mohiyati va mazmuni. Ekologik tarbiyaning shakl va metodlari. O‘quvchilarda ekologik tarbiyani shakllantirish. Jismoniy tarbiyaning maqsad va vazifalari. Jismoniy tarbiyaning mazmuni, shakl va metodlari.

O‘zbekiston Respublikasida ta’lim tizimi. Ta’lim sohasida davlat siyosatining asosiy prinsiplari
O‘zbekiston Respublikasining ta’lim sohasidagi davlat siyosatining asosiy tamoyillari. Ta’lim tizimi va turlari.

Pedagogik menejment nazariyasi va amaliyoti
Ta’lim muassasasi menejmenti haqida umumiy tushuncha. Akademik litsey va kasb-hunar kolleji haqidagi Nizom. O‘rta maxsus, kasb-hunar ta’limini boshqarish. Ta’lim muassasasi Ustavi rahbarlik va boshqaruv tizimini aniqlovchi hujjat.

Boshqaruvning nazariy asoslari
Boshqaruv tushunchasi. Boshqaruv metodlari. Boshqaruvga doir qarorlar qabul qilish. Pedagogik tizim tavsifi.

Ta’lim muassasasi ichki boshqaruvi
Ta’lim muassasasi faoliyatini rejalashtirish. Ta’lim muassasasida ichki nazoratni tashkil etish. Ta’lim sohasida attestatsiya.

Ta’lim muassasasida metodik ishlarni tashkil etish
Ta’lim jarayonini metodik boshqarish nazariyasi va amaliyoti. Ta’lim muassasasida ilg‘or pedagogik tajribani o‘rganish va undan foydalanish.

Pedagogika tarixi fani haqida. Fanning maqsadi va vazifalari. Eng qadimgi yozma manbalarda ta’lim-tarbiya masalalari.
 “Pedagogika tarixi” fani g‘oyalarining kishilik jamiyati taraqqiyoti bilan o‘zaro aloqadorligi. O‘zbekiston Respublikasi Prezidenti Sh.Mirziyoyevning ta’lim-tarbiya jarayonida milliy meros, pedagogik qadriyatlardan samarali foydalanishning ijtimoiy ahamiyati haqida. Ta’lim-tarbiya va pedagogika tarixini davrlashtirish muammolari. Eng qadimgi davrlardan VII asrgacha ta’lim-tarbiya va pedagogik fikrlar taraqqiyoti. Eng qadimgi yozma manbalarda  ta’lim-tarbiya masalalarining yoritilishi.

VII asrdan XIV asrning birinchi yarmigacha O‘rta Osiyoda tarbiya, maktab va pedagogik fikrlar
Islom dinining tarqalishi va uning ta’lim-tarbiyaga ta’siri. Musulmon maktablari va unda ta’lim-tarbiya mazmuni. Diniy kitoblarning tarbiyaviy ahamiyati. Qur’oni Karim – axloqiy-falsafiy ta’limotlar manbai. Hadis ilmining paydo bo‘lishi. 

Sharq Uyg‘onish davrida pedagogik fikrlarning rivojlanishi
IX-XI asrlar – Sharq Uyg‘onish davri. Abu Abdulloh Xorazmiyning didaktik qarashlari. Abu Nasr Forobiyning asarlaridagi pedagogik fikrlar. Abu Rayhon Beruniyning ilmiy-pedagogik qarashlari. Abu Ali ibn Sino tarbiya va ta’lim haqida. Sharq Uyg‘onish davrida ta’limiy-axloqiy fikrlar rivoji. Mahmud Qoshg‘ariyning “Devonu lug‘otit-turk” asarida ta’lim-tarbiya masalalari. Yusuf  Xos Xojibning “Qutadg‘u bilik” asari – pandno-ma asar sifatida. Ahmad Yugnakiyning “Hibat ul-haqoyiq” asarida didaktik qarashlar. Kaykovusning “Qobusnoma” asarining tarbiyaviy ahamiyati.

XIV asrning ikkinchi yarmi va XVI asrda Movaraunnahrda tarbiya va maktab
Ijtimoiy hayotning ta’lim-tarbiya, maktab va pedagogik fikrlar rivojiga ta’siri. So‘fiylik ta’limotining ma’naviy hayotga ta’siri. Movaraunnahrda Amir Temur tomonidan markazlashgan davlat barpo etilishi va uning fan, madaniyat va ma’rifat rivojiga qo‘shgan hissasi. Mirzo Ulug‘bekning pedagogik g‘oyalari va ma’rifatparvarlik xizmatlari. Zahiriddin Muhammad Boburning pedagogik fikrlari.

XIV asrning ikkinchi yarmi va XVI asrda Movaraunnahrda pedagogik fikrlar rivoji
Alisher Navoiyning asarlarida tarbiya va insonparvarlik masalalari. Navoiyning maktab va madrasalar rivojiga qo‘shgan hissasi. Navoiyning o’qituvchi (mudarris) to‘grisidagi fikrlari. Abdurahmon Jomiyning pedagogik qarashlari. Jaloliddin Davoniyning axloqiy qarashlari. “Axloqiy Jaloliy” asarining pedagogik fikrlar rivojidagi o‘rni.

XVII asrdan XIX asrning birinchi yarmigacha tarbiya, maktab va pedagogik fikrlar rivoji
Buxoro amirligi, Qo‘qon va Xiva xonliklarida ta’lim-tarbiya. Maktab va madrasalarda ta’lim mazmuni. Qizlar maktabi va unda ta’lim mazmuni. Munis Xorazmiyning “Savodi ta’lim” asari – husnihatga doir dastlabki qo‘llanma sifatida. Muhammad Sodiq Qoshg‘ariyning “Odob as-solihin” asari – yuksak ma’naviy-axloqiy sifatlarni yorituvchi manba.

XIX asrning 2-yarmi – XX asr boshida Turkiston o‘lkasida tarbiya, maktab va pedagogik fikrlar.
XIX asrning 2-yarmida Turkistonda maktablar tizimi. Chor Rossiyasining ta’lim siyosati. Turkistonda maktablar tizimi. V.P.Nalivkinning ta’lim rivojidagi xizmati. Turkistonda rus maktablarining ochilishi va yerlik aholi uchun rus-tuzem maktablarining tashkil etilishi. Turkistonda jadidchilik harakati va yangi usul maktablarining ochilishi. Mahmudxo‘ja Behbudiy, Munavvar Qori, Abdulla Avloniy, Abduqodir Shakuriylarning yangi usul maktablarini tashkil etishdagi ma'rifatparvarlik xizmatlari.  

1917-1945 yillarda O‘zbekistonda ta’lim tizimi va pedagogik fikrlar rivoji.
Turkiston o‘lkasida ta’lim siyosati (1917-1924). 1924-1945-yillarda ta’lim va pedagogika fani. 1945-1990-yillarda O‘zbekistonda ta’lim tizimi va pedagogika fani rivoji.  

1945-1990 yillarda O‘zbekistonda ta’lim tizimi va pedagogik fikrlar rivoji.
1945-1990-yillarda O‘zbekistonda ta’lim tizimi va pedagogika fani rivoji.  

Mustaqil O‘zbekiston Respublikasi ta’lim tizimi. Mustaqillik yillarida pedagogik fikrlar rivoji
Mustaqil O‘zbekistonda ta’lim sohasida amalga oshirilgan islohotlar. Mustaqillik  yillarida pedagogik fikrlar rivojining asosiy yo‘nalishlari.  

Eng qadimgi davrlardan XIX asrning birinchi yarmida jahon pedagogika fanining rivojlanish tarixi.
 Qadimgi Yunoniston, Qadimgi Rim davlatlarida maktab va tarbiya. Qadimgi Yunoniston faylasuflari tarbiya to‘g‘risida. Qadimgi Rimda pedagogik g‘oyalar rivoji.   G‘arbiy Yevropada maktab va pedagogik fikrlar. Iogann Genrix Pestalotsiyning didaktika va boshlang‘ich ta’lim metodikasiga qo‘shgan hissasi. Adolf  Distervergning rivojlantiruvchi ta’lim nazariyasi. Ya.A.Komenskiyning pedagogik nazariyasi.

XIX asrning II-yarmi – XX asrda jahon pedagogika faning rivoji.
XIX asrning oxiri – XX asrda G‘arbiy Yevropa,  Rossiyada reformatorlik pedagogikasi va uning asosiy yo‘nalishlari. M.V.Lomonosov va uning rus pedagogikasi va maktablar rivojidagi o‘rni. L.N.Tolstoyning pedagogik qarashlari. K.D.Ushinskiyning didaktik qarashlari va pedagogik merosi.

Hozirgi davrda jahon mamlakatlari ta’lim tizimi va pedagogika fani rivoji.
Jahon mamlakatlari ta’lim tizimi. Iqtisodiy rivojlangan davlatlar ta’lim tizimi. Ta’lim modellari. XX asr jahon ta’lim tizimidagi global tendensiyalar. Xalqaro loyihalar va ta’lim dasturlari.

2-FAN. “IJTIMOIY PEDAGOGIKA”

Ijtimoiy pedagogika  va pedagogik sotsiologiyaga ehtiyoj va zamonaviy jamiyat rivojining zaruriy shartlari
Respublikamizda amalga oshirilgan islohotlar va ularning ijtimoiy hayotga ta`siri. Jamiyatning ijtimoiy tuzilmasi. Hozirgi vaqtda ijtimoiy pedagogika  va pedagogik sotsiologiya faniga zaruriyat va uning ahamiyati.

O‘zbekistonda ijtimoiy pedagogika  va pedagogik sotsiologiya fanining paydo bo‘lishining madaniy-tarixiy, ijtimoiy-huquqiy shart-sharoitlari
Rahmdillik va xayr-sahovat ijtimoiy-pedagogik faoliyatning madaniy-tarixiy an`anasi sifatida. O‘zbekistonda xayr-sahovatning rivojlanish bosqichlari. O‘zbekistonda “ijtimoiy pedagog” kasbining paydo bo‘lishi. 

Xorijda ijtimoiy pedagogikaning rivojlanish tarixi
Antik davrda ijtimoiy pedagogikaning rivojlanishi. XIV –XV asrlarda ijtimoiy-pedagogik g‘oyalarning rivojlanishi. XVI-XIX asrlarda ijtimoiy-pedagogik faoliyat. XX asrning 20 yillarida ijtimoiy-pedagogik g‘oyalar va pedagogik faoliyatning tubdan yangilanishi.   Ijtimoiy pedagogika rivojlanishining zamonaviy bosqichi.
 
O‘zbekistonda ijtimoiy pedagogikaning rivojlanish tarixi
«Avesto» va adabiy manbalarda ijtimoiy-pedagogik g‘oyalar.  O‘rta asrlarda O‘rta Osiyo qomusiy olimlarining ijtimoiy-pedagogik g‘oyalari. XVIII-XIX asr ma`rifatparvarlarining ijtimoiy-pedagogik qarashlari. XX asr boshlarida ijtimoiy-pedagogik faoliyat. II jahon urushi yillarida  ijtimoiy-pedagogik faoliyat.

O‘zbek xalq pedagogikasi va islom ta`limotida ijtimoiy-pedagogik g‘oyalar
O‘zbek xalq pedagogikasida ta`lim-tarbiya masalasining ijtimoiy xarakteri. O‘zbek etnografiyasida mukammal inson modeli. Islom – monoteistik din. Hadislarda ijtimoiy-pedagogik fikrlarning yoritilishi.

Ijtimoiy pedagogika  fan va amaliy faoliyat sohasi sifatida. Ijtimoiylashuv – ijtimoiy-pedagogik jarayon.
Ijtimoiy pedagogikaning tadqiqot obyekti va ijtimoiy pedagogika  rivojlanishi tarixidan. Ijtimoiy pedagogika  va  ijtimoiy ish. Ijtimoiylashuv – ijtimoiy-pedagogik jarayon.

Ijtimoiy pedagogika  va pedagogik sotsiologiyada “me`yor” va “me`yordan og‘ish” tushunchasi. Me`yordan og‘ishish tiplari
Me`yor va me`yordan og‘ish: tushuncha va tavsif. Me`yordan og‘ish turlari. Me`yordan og‘ish nazariyasi. 

Ijtimoiy pedagogning kasbiy faoliyati.
Ijtimoiy pedagog kasbiy faoliyatining o‘ziga xosligi. Kasbiy faoliyatning tuzilishi. Ijtimoiy pedagog kasbiy faoliyat subyekti sifatida: shaxsiy tavsif va kasbiy bilimdonlik. Ijtimoiy pedagogning kasbiy faoliyati sohalari.

Ijtimoiy pedagogikaning tamoyillari
 “Tamoyil” va “qoida” tushunchasi. Tabiat bilan uyg‘unlik tamoyili. Madaniyat bilan uyg‘unlik tamoyili. Insonparvarlik tamoyili. 

Ijtimoiy pedagogikaning kategoriyalari va mexanizmlari.
Pedagogika va ijtimoiy pedagogika kategoriyalari. Ijtimoiy-pedagogik faoliyat. Ijtimoiy ta`lim. Tarbiya va ijtimoiy tarbiya. 

Ijtimoiylashuv omillari va vositalari
Ijtimoiylashuvga ta`sir etuvchi omillar. Tashqi va ichki omillar. Mikro, mezo va makro omillar. Shaxs ijtimoiylashuviga siyosiy, iqtisodiy, ekologik omillarning ta`siri.

Bolaning sotsiumda rivojlanishi
Bolaning ilk ijtimoiylashuv davri. Bolaning ijtimoiylashuvida oila, ta`lim-tarbiya muassasalari, madaniyat, din va mahallaning o‘rni.

Mahallalar – ijtimoiy o‘z-o‘zini boshqarish organi. Ijtimoiy-pedagogik tadqiqotlar
Mahallaning paydo bo‘lishi tarixidan. Mahallaning ijtimoiy-pedagogik o‘rni. Mahallada qadriyatlar va ijtimoiy ong translyatsiyasi. Ilmiy tadqiqotning mohiyati. Ijtimoiy pedagogika  va pedagogik sotsiologiyada ilmiy tadqiqotning vazifalari. Ijtimoiy-pedagogik tadqiqotning bosqichlari va metodlar

Deviant xulq – ijtimoiy-pedagogik muammo sifatida
O‘smirlik yoshida deviatsiyaning yuzaga kelishi shart-sharoitlari. Deviatsiya turlari. O‘smirlarda deviant xulq-atvorning kelib chiqishi sabablari. Deviatsiya konsepsiyalari.
                                   
Ijtimoiy-pedagogik faoliyat metodikasi va texnologiyasi
Metodika tushunchasi. Ijtimoiy-pedagogik faoliyat metodlari mohiyati. Ijtimoiy-pedagogik texnologiyalar.  

O‘zbekistonda faoliyat olib boruvchi ijtimoiy-reabilitatsion  muassasalar.
Mustaqillik yillarida ijtimoiy-reabilitatsion muassasalarning tubdan yangilanishi.  O‘zbekistonda SOS – bolalar mahallasining faoliyati.

Oilada olib boriladigan ijtimoiy-pedagogik faoliyat.
Ijtimoiy pedagogik nuqtai nazardan oila turlari. Oilaning ijtimoiy vazifalari. Ijtimoiy pedagogning oilalar bilan olib boradigan ishlari shakl, metod va vositalari.  

Vasiylik va homiylik
Vasiylik va homiylik tushunchasi. Vasiylik va homiylik tarixidan. Vasiylik va homiylikning me`yoriy-huquqiy hujjatlarda aks ettirilishi. O‘zbekiston va chet ellarda vasiylik va homiylik. 

Yetim bolalar bilan olib boriladigan faoliyat
Yetimlikning kelib chiqishi sabablari. Yetim bolalarning psixologiyasi. Bola asrab olgan oila bilan olib boriladigan ijtimoiy-pedagogik faoliyat. 

Maktabgacha tarbiya yoshidagi bolalar bilan olib boriladigan ijtimoiy-pedagogik faoliyat
Chaqaloqlik davrida ijtimoiylashuv moslashuv. Go‘daklik davrida ijtimoiy moslashuvning o‘ziga xosliklari. Maktabgacha ta`lim muassasalarda olib boriladigan ijtimoiy-pedagogik faoliyat. 

Ijtimoiy pedagogning maktab yoshidagi bolalar bilan olib boradigan faoliyati.
Umumiy o‘rta ta`lim maktablarining ijtimoiy funksiyalari. Maktabdan tashqari vaqtni to‘g‘ri tashkil etishda ijtimoiy pedagogning o‘rni. Tengqurlar jamoasi va bolalar submadaniyati. Maktabda pedagogik jihatdan me`yordan og‘ishganlar bilan ijtimoiy pedagogning olib boradigan ishlari shakl, metod va vositalari. Ijtimoiy pedagogning o‘quvchilarni kasb tanlashga yo‘naltirishga oid vazifalari.

Spirtli ichimliklar iste`mol qiluvchi o‘smirlar bilan olib boriladigan ijtimoiy-pedagogik faoliyat.
Spirtli ichimliklar iste`mol qilish muammosi. Bolalarning spirtli ichimliklar ichishining sabab va oqibatlari. Bolalardagi spirtli ichimlikka munosabat darajasi va har bir darajada ijtimoiy pedagogning yordam berish shakllari.

Giyohvandlik – deviant xulq shakli sifatida.
Giyohvandlik muammosi. Narkotik moddalarning turlari va tasnifi. O‘smirlar giyohvandligining sabablari va oqibatlari. Bolalarda giyohvandlikka munosabat darajasi va har bir darajada ijtimoiy pedagogning yordam berish shakllari.

Jinoyatchilik bolalarda g‘ayriqonuniy hatti-harakatning namoyon bo‘lish shakli sifatida.
Voyaga yetmaganlar jinoyatchiligi muammosi. Voyaga yetmagan huquqbuzarlar uchun maxsus o‘quv tarbiyaviy muassasa. Voyaga yetmagan jazoga hukm qilinganlarning yosh  bilan bog‘liq o‘ziga xosliklari  hamda  tarbiyaviy muassasalarda joylashuvi.

Ijtimoiy - pedagogik texnologiyalarni ishlab chiqishning nazariy asoslari.
Ijtimoiy - pedagogik texnologiya tushunchasi va uning mohiyati. Nazariy, amaliy va tadqiqotchilik ijtimoiy - pedagogik texnologiyalar. Ijtimoiy  pedagogning amaliy faoliyati va texnologiyalarning o‘zaro aloqalari. Ijtimoiy - pedagogik texnologiyalar tasnifi. Tasnifning asoslari va mezonlari. Umumiy va xususiy ijtimoiy - pedagogik texnologiyalar. Diagnostik, diagnostik – prognostik, ekspert – baholash ijtimoiy - pedagogik texnologiyalar.
	
Ijtimoiy - pedagogik texnologiya strukturasi va mazmuni.
Bosqichlilik - ijtimoiy - pedagogik texnologiya strukturasi va uni amalga oshirish jarayonining asosiy xususiyati sifatida. Ijtimoiy - pedagogik texnologiyani tanlash jamiyatning ijtimoiy buyurtmasi. Ta`lim muassasasining yo‘nalishi, ijtimoiy - pedagogik vazifalar bilan bog‘liqligi. Ijtimoiy-pedagogik tashxis, istiqbollash, rejalashtirish, boshqarish va baholash.

Ta`lim muassasasi ijtimoiy pedagogining  ish texnologiyalari.
Ta`lim muassasida ijtimoiy - pedagogik ishni tashkil etish. Ta`lim muassasasi ijtimoiy - pedagogik xizmatining bolani ijtimoiylashtirish (sotsializasiya), uni tarbiyalash, sog‘lomlashtirish, himoyalash, o‘z -o‘zini realizasiyalashni rivojlantira boshlash muammolariga yo‘naltirilganligi.

Bolalar muassasasida ijtimoiy  pedagogning kasbiy maqomi va vazifalari.
Ijtimoiy  pedagogning kasbiy maqomi  yangi ijtimoiy – iqtisodiy, huquqiy va psixologik omillar bilan belgilanganligi. Ta`lim muasasasida ijtimoiy  pedagog faoliyatining boshqaruv, tarbiyaviy va tashkiliy jihatlari. Ta`lim muassasasi, oila va ijtimoiy muhit bilan ishlash ijtimoiy pedagog faoliyatining asosiy yo‘nalishlari.

Ijtimoiy  pedagogning kasbiy faoliyati vositalari
Ijtimoiy  pedagogning kasbiy faoliyati vositalari uning tashhis, boshqaruv va muvofiqlashtirish ishlari bilan belgilanganligi. Dastlabki tanishish – bilish vazifalari. Maktabgacha muassasaning tayanch muammolari: dastlabki ijtimoiylashtirish, individual qobiliyatlarni rivojlantirish, motivatsiya, moslashish, xulq uslubini shakllantirish va sh.k. ni hal etish.  Ijtimoiy  pedagogning psixologik, pedagogik va tibbiy  yo‘nalishdagi markazlar bilan tashqi aloqalari. Namunaviy texnologik xaritani uning bosqichlari tavsifini yaratish. Ijtimoiy-pedagogik ishning asosiy metodlari: loyihalash, rejalashtirish, modellashtirish, dasturlash. Tashhis va istiqbollash vositalari, so‘rovnomalar, kuzatuv va tahlil hujjatlari blankalari.

Tarbiyasi og‘ir bolalar bilan ishlashning ijtimoiy pedagogik texnologiyalari.
Ishning asosiy yo‘nalishlari: mazkur toifadagi bolalarni aniqlash va guruh yoki yakka tartibda ishni tashkil etish. Tashkiliy ijtimoiy pedagogik texnologiyalar: 1)tarbiyasi og‘ir bolalar haqida ma`lumotlar bankini shakllantirish; 2) bolaning shaxsiy va ijtimoiy rivojlanishi muammolarini tashhislash; 3) bola, guruh, jamiyat bilan ijtimoiy – pedagogik ishlar dasturini tuzish va tasdiqlash; 4) dasturning bajarilishi  sharoitlarini ta`minlash;     5) maslahat xizmati; 6)ijtimoiy  pedagogning idoralararo aloqalari.

Nomaqbul oilalar bilan ishlashning ijtimoiy - pedagogik texnologiyalari.
Oila – ijtimoiylashtirishning bosh instituti. Oilada nomaqbullik ko‘rsatkichlari va bola tarbiyasiga salbiy ta`siri. Bola – ijtimoiy pedagogning sa`y-harakatlari markazi. Nomaqbul oila bilin ishlash texnologiyasi darajalari: profilaktika, tashhislash, reabilitasiyalash. Ota – onalarga pedagogik ma`rifat tarqatish; ota-onalar va mutaxassislarning ixtiyoriy hamkoligi; erkin tarbiyalash targ‘iboti. Diagnostik texnologiya tamoyillari: obyektivlik, axborot manbalarining ko‘p sonliligi, klientosentrizm, konfidensiallik (maxfiylik). Diagnostik texnologiya metodlari: shkalalashtirish, loyihalash va assotsiativ loyihalash, kartochkali, ekspressiv metodikalar, ijtimoiy biografiyalar metodi, hujjatlar tahlili. Oilaga ijtimoiy-pedagogik yordam turkumi (sikli). Reabilitatsiya ishi darajalari:  individual (maslahat texnologiyalari, xat – murojaat, ijtimoiy patronaj); guruhli (suhbat, ma`ruza, disput, yig‘ilish, diskussiyalar, trening); umumiy (suhbat, ma`ruza. Ommaviy aksiyalar - hasharlar, sayohatlar, bayramlar uyushtirish).

Imkoniyatlari cheklangan bolani tarbiyalayotgan oila bilan ishlashga yo‘naltirilgan ijtimoiy pedagogik texnologiyalar
	Keyingi o‘n yillikda butun dunyoda imkoniyatlari cheklangan bolalar soni ortganligi. «Izolyatsiyadan integrasiyaga» muammosiga zamonaviy yondashuv. Ijtimoiy  pedagogning maqsadi – oilaning vaziyatli – roli moslashganligini orttirish. Ijtimoiy – roli moslashganlik ko‘rsatkichlari: bolaga munosabat; oilaning reabilitatsion faolligi; oilaning reabilitatsion madaniyati. Oila bilan o‘zaro hamkorlikning texnologik modellari: yordam; psixologik, krizisintervent, muammoli–yo‘naltirilgan.

3-FAN.  “PEDAGOGIK MAHORAT”

Pedagogik mahorat haqida tushuncha, uning o‘qituvchi faoliyatida tutgan o‘rni
O‘zbekiston Respublikasining “Ta’lim to‘g‘risida”gi Qonuni hamda “Kadrlar tayyorlash milliy dasturi” asosida o‘qituvchi faoliyati mazmuniga qo‘yiladigan talablar. O‘qituvchining umumiy madaniy saviyasi va qobiliyati. O‘qituvchilik faoliyatining tizimi, kasbiy mahorati haqida tushuncha. Pedagogik mahoratning tarkibiy qismlari va ularning mohiyati. O‘qituvchi faoliyatining asosiy yo‘nalishlari. Pedagogik bilimlar. Pedagogik zakovat. Pedagogik qobiliyat. Pedagogik texnika.

O‘qituvchi faoliyatida pedagogik qobiliyat
Qobiliyatning psixologik-pedagogik tavsifi. Pedagogik qobiliyatning asosiy turlari. Empatiya va perseptiv qobiliyatlar. Didaktik, tashkilotchilik, konstruktiv, kommunikativ, bilish va anglash qobiliyatlari. O‘qituvchi irodasi, sabr-toqati, maqsadga intilishi, o‘z hatti-harakatlarining to‘g‘riligiga nisbatan qat’iy ishonchi, uning o‘z-o‘zini idora qilish hamda boshqalarga ta’sir o‘tkaza olish qobiliyati, his-tuyg‘ulari va kayfiyatini boshqara olishi, o‘z zimmasiga javobgarlikni ola bilishi, ijodiy holatni tashkil eta olishi kabi sifatlari.

O‘qituvchining kommunikativ qobiliyati
Muloqot orqali ta’sir etish. Muloqotga kirishish. Aloqa o‘rnatish (kommunikatsiya) tushunchasi, uning mohiyati, pedagogik ta’sir etish usullari. O‘qituvchi tomonidan muloqotga kirishish jarayonida qo‘llaniladigan muomala uslublari. O‘qituvchining kommunikativ ko‘nikmasi: “Yuzni o‘qish san’ati”, o‘zgalar holatini tushuna olish, o‘zini namoyon qila bilish, nutq vositasi hamda so‘zsiz holatda inson ruhiyatini tushuna olish. O‘qituvchi tomonidan o‘quvchi bilan muloqotda bo‘lish jarayonida qo‘llaniladigan pedagogik ta’sir ko‘rsatish usullari: ishontirish va ma’qullash. Ishontirishning og‘zaki shakllari: ogohlantiruvchi so‘zlar, tezlik bilan ta’sir etish, ijro etishga undovchi buyruqlar, ta’qiqlangan iboralar, hazil orqali anglatish, ma’qullar yoki ayblash.

O‘qituvchi faoliyatida muloqot madaniyati va psixologiyasi. 
 “Muloqot” atamasining falsafiy, ijtimoiy, psixologik va pedagogik mohiyati, muloqot birligi. Pedagogik muloqot, uning o‘ziga xos xususiyatlari. Pedagogik muloqotni tashkil etish madaniyati. Pedagogik muloqotni tashkil etish bosqichlari va usullari. Pedagogik muloqot modulini ishlab chiqish. O‘quv-tarbiya jarayonida pedagogik muloqot jarayonini boshqarish uslublari. Muloqot jarayonida tashabbusni boshqarish.

O‘qituvchi va o‘quvchi o‘rtasidagi muloqot
Dars hamda darsdan tashqari jarayonda o‘qituvchi va o‘quvchilar o‘rtasidagi muloqot, unga qo‘yiladigan talablar.
O‘quvchilar jamoasida ularning e’tiborlarini jalb etish va ijodiy kayfiyatlarini yaratishda o‘qituvchi muloqotining ta’siri va uning ahamiyati, o‘quvchi bilan bo‘lgan muloqot jarayonida o‘qituvchi tomonidan ishontirish va ta’sir etish usullaridan foydalanish. Muloqot jarayonini boshqarish uslublari. O‘qituvchi obro‘si. Avtoritar uslubdagi muloqot. Liberal uslubning o‘qituvchi faoliyatida namoyon bo‘lish xususiyatlari. O‘qituvchining demokratik uslubdagi muloqoti – o‘quvchilar fikriga tayanish, ushbu fikrlarni ma’qullash shakli.
Ilmiy pedagogik adabiyotlarda berilgan muloqot turlari (do‘stona muloqot, qo‘rquv asosiga qurilgan muloqot, hazil-mutoyibaga asoslangan muloqot va boshqalar) haqida.

Pedagogik nazokat va odob-axloq
Pedagogik odob va pedagogik nazokat haqidagi tushuncha. Pedagogik nazokat tamoyillari va uning vazifasi. Pedagogik nazokat me’yori: ixtisos sohasidagi burch, pedagogik adolat, ixtisosga doir vijdon izzat-nafs va pedagogik oriyat. Pedagogik nazokat-o‘qituvchi axloqining ijodiy ko‘rinishi. Pedagogik nazokatning zarurligi. Pedagogik nazokatning mohiyati va xususiyati. O‘qituvchining dars jarayonidagi nazokati. Nazokat va taktika.

Pеdаgоgik tехnikа hаqidа tushunchа pеdаgоgik tехnikаni shаkllаntirish uslublаri
Pеdаgоgik tехnikа-o‘qituvchining fе`l-аtvоri, yurish-turishini tаshkil etuvchi usullаr mаjmuаsi. Pеdаgоgik tехnikа vоsitаsi: vеrbаl vа nоvеrbаl kоmmunikаtsiya. Pеdаgоgik tехnikаning tаrkibiy qimlаri. O‘qituvchining o‘z ruhiy hоlаtini bоshqаrа оlish tехnikаsi. Ish vа tаshqi tехnikа. Psiхоtехnikаning ilmiy аsоslаri. Diqqаtning tаqsimlаnishi, kuzаtuvchаnlik, muаyyan оbyеktni tеz аnglаy оlish, аniq vа yorqin tаsаvvur etish, bаdiiy sеzgirlik. O‘qituvchining tаshqi qiyofаsi vа ungа qo‘yilаdigаn tаlаblаr.

Nutq tехnikаsi vа notiqlik mаdаniyati
Nutqning insоn hаyoti vа jаmiyat tаrаqqiyotidаgi o‘rni. Mutаfаkkirlаr vа pеdаgоglаrning so‘z vа nutqning ijtimоiy jаmiyatdа tutgаn o‘rni vа rоli hаqidаgi qаrаshlаri. Nutqning o‘qituvchi vа o‘quvchi o‘rtаsidаgi o‘zаrо mulоqоt jаrаyonidаgi аsоsiy bоg‘lоvchi vоsitа ekаnligi. Nutq оrgаnlаri, nutq аppаrаti. Til vа nutq. Оg‘zаki nutqning psiхоlоgik tuzilishi; mаqsаdi (nimа uchun gаpiryapmаn?), mаzmuni (nimа dеmоqchimаn?). Nutq mаdаniyati hаqidа tushunchа, uning unsurlаri. Nutq tехnikаsi: nаfаs оlish, оvоzni yo‘lgа qo‘yish, uning tоzаlаnishi, tаlаffuz, nutq sur`аti. O‘qituvchining nutq mаhоrаtini tаkоmillаshtirish yo‘llаri. 

O‘qituvchining tа`lim jаrаyonidаgi mаhоrаti
O‘qituvchining o‘quvchilаrni bilish (аnglаsh) fаоliyatini bоshqаrishdаgi mаhоrаti. Dаrs mаzmunini o‘quvchilаr tоmоnidаn o‘zlаshtirib оlinishigа yordаm bеruvchi jihаtlаr, ulаrning qiziqish vа fаоlliklаrini оshirish ko‘nikmаsini hоsil qilish. O‘qituvchi fаоliyatidа ko‘tаrinki ruh, yaхshi kаyfiyat, ishgа bo‘lgаn hохishing yеtаkchi o‘rin tutishi vа ulаrni hоsil qilish yo‘llаri.

O‘qituvchining tarbiyachi sifatidagi mahorati
Tarbiyachi mahoratining mohiyati. Faoliyatni tashkil etishni oldindan tashhislash mahorati. O‘quvchilarni o‘rganish diagnostikasi. Jamoani o‘rganishning asosiy mezonlari. Tarbiyaviy jarayonni tashkil etishda o‘qituvchining o‘z-o‘zini tekshirishga yo‘naltirilgan diagnostikasiningg o‘rni va ahamiyati. Tarbiyachi mahoratining tizimi: ijtimoiy, estetik, ahloqiy  hamda texnologik. Tarbiyachi faoliyatining asosiy ko‘nikmalari.

O‘qituvchining tаrbiya tехnоlоgiyalаri аsоsidа fаоliyat оlib bоrishi
	Hоzirgi kundа bаrkаmоl shахsni tаrbiyalаsh muаmmоlаri. Tаrbiya tехnоlоgiyalаrini mоdеllаshtirish. Tаrbiyaviy jаrаyon vа tаrbiya mаzmunini mоdеllаshtirish. Tаrbiya qоnuniyatlаri vа tаrbiya mаzmuni tаmоyillаrini mоdеllаshtirish. Tаrbiya tехnоlоgiyalаrini qo‘llаshdа pеdаgоgik vоsitаlаrdаn fоydаlаnish. Tаrbiya ko‘rgаnlikni аniqlаsh (diаgnоstikа).

O‘qituvchi pеdаgоgik fаоliyatidа kоmpyutеr tехnоlоgiyalаridаn fоydаlаnish
Pеdаgоgik mаhоrаtni оshirishdа zаmоnаviy ахbоrоt tехnоlоgiyalаrining аhаmiyati. Tа`lim-tаrbiya jаrаyonidа kоmpyutеr imkоniyatlаridаn fоydаlаnish. O‘qituvchining kоmpyutеr tехnоlоgiyalаri аsоsidа o‘quvchilаr bilimini nаzоrаt qilishi. O‘qituvchidа zаmоnаviy ахbоrоt tехnоlоgiyalаri imkоniyatlаridаn fоydаlаnish mаlаkаlаrini shаkllаntirish yollari.
O‘qituvchi pеdаgоgik fаоliyatidа kаsbiy rеflеksiyaning o‘rni
 Kаsbiy rеflеksiya vа pеdаgоgik fаоliyat.  O‘qituvchining kаsbiy mаhоrаtini rivоjlаntirishdа pеdаgоgik rеflеksiyaning аhаmiyati.  Pеdаgоgik tаshхislаsh аsоsidа o‘qituvchining kаsbiy rivоjlаnishini tа`minlаsh usullаri. O‘qituvchi fаоliyatini pеdаgоgik tаshхislаsh.

O‘qituvchi mеhnаtini ilmiy аsоsdа tаshkil etish
Pеdаgоgik mаhоrаtni shаkllаntirishning аsоsiy tаmоyillаri: yaхlit hоldа yondаshuv; fаоl mulоqоt; pеdаgоgik hаrаkаtning хilmа-хilligi; pеdаgоgik tа`sirining ko‘p qirrаliligi; nаzаriy bilim vа аmаliy mаlаkаlаrning o‘zаrо bоg‘liqligi. O‘qituvchi mеhnаtini nаzаriy vа аmаliy jihаtdаn tаshkil  etish vа uning o‘qituvchi mаhоrаtini shаkllаntirishdаgi аhаmiyati. Mаqsаdning qo‘yilishi-pеdаgоgik fаоliyatni tаshkil etishning tаyanch unsuri: mаqsаdning izchilligi.

4-FAN.  “PSIXOLOGIYA NAZARIYASI VA TARIXI”

Psixologiya tarixi faniga kirish 
Psixologiya tarixi fanining predmeti va metodlari. Psixologiyani rivojlanish borsqichlari. Psixologiyani rivojlanishining asosiy omillari va tamoyillari. 

Psixologiyani dastlabki va o‘rta asrlarda rivojlanishi 
Antik davrning psixologik nazariyalari. O‘rta asrlarda psixologiyaning umumiy tavsifi. V-XI asrlarda yevropa psixologiyasini rivojlanishi. Yangi davrda psixologiyani rivojlanishi va uning birinchi nazariyasi. Psixologiyada ratsionalizm va sensualizm. 

XVIII-XIX  asrlarda psixologiyani rivojlanishi
XVIII asr psixologiyasiga umumiy tavsif. Fransuz va nemis psixologiyasini rivojlanishi. Assotsiativ psixologiyani yuzaga kelishi va rivojlanishi. Assotsiativ psixologiyaning klassik nazariyasi. XIX asrning ikkinchi yarmida assotsiativ psixologiyani rivojlanishi. Eksperimental psixologiyani shakllanishi. 

XIX –XX asrlarda xorijda psixologiyani rivojlanishi 
Yangi psixologik maktablarni shakllanishi va rivojlanishi. Strukturalizm. Vyusburg maktabi. Fransuz psixologiya maktabi. 

XX asrda psixologiyani rivojlanishi 
Psixologiyada metodologik inqiroz. Bixeviorizmga umumiy tavsifnoma. Neobixeviorizmni yuzaga kelishi va rivojlanishi. Geshtaltpsixologiyaga umumiy tavsif. Psixoanaliz va uning rivojlanishi. K.Yungning analitik psixologiyasi. Adlerning individual psixologiyasi. 

XX asrning ikkinchi yarmida yangi yo‘nalishlarni yuzaga kelishi 
Gumanistik psixologiyaga umumiy tavsif. Gumanistik psixologiyaning birinchi nazariyasi. Rodjers va Franklning psixoterapevtik va nazariy konsepsiyasi. Genetik psixologiya. Rossiyada psixologiyani rivojlanishi.

Umumiy psixologiya fanining predmeti, vazifalari, metodlari
Shaxsni o‘rganishning metodologik  asoslari. Inson va insoniyat haqidagi fan. Psixologiya fanining predmeti, maqsad va vazifalari. Psixologiya fanining tamoyillari. Psixologiyaning asosiy metodlari. 

Psixologiya zamonaviy fanlar tizimida
Ruh va ong haqidagi antik davr va o‘rta asrlardagi qarashlari. Introspektsiya metodi va o‘zini o‘zi kuzatish muammosi. Bixeviorizm xulq-atvor haqidagi  fan. Psixikaning rivojlanish tarixi. Psixologiyaning boshqa fanlar bilan aloqasi. Psixologiyaning sohalari. 

Psixika va uning evolyutsiyasi
Psixika haqida tushuncha. Hayvon psixikasining rivojlanishi. Ong va uning taraqqiyoti. Ong haqida tushuncha, inson psixikasini  rivojlanishining tarixiy-madaniy kontseptsiyasi. Inson psixikasining rivojlanishi. Inson psixikasining  fiziologik asosi. Ongsizlik muammosi.  

Faoliyat
Faoliyatning psixologik tavsifi. Faoliyatning psixologik nazariyalari. Faoliyatning operatsional-texnik jihatlari. Harakatlar fiziologiyasi va faollik fiziologiyasi. 

Shaxs
Shaxs haqida tushuncha. Shaxs borasida biogenetik va sotsiogenetik nazariya. Shaxs shakllanishi va rivojlanishi. Shaxs nazariyalari. 

Diqqat
Diqqatning haqida tushuncha. Diqqat turlari. Diqqat xususiyatlari. Diqqatning rivojlanishi. 

Sezgi
Sezgi haqida tushuncha. Sezgi turlari. Sezgining xususiyatlari va tavsifi. Sensor adaptatsiya  va sezgilarning o‘zaro ta`siri. Sezgining  rivojlanishi. 

Idrok
Idrokning  umumiy tavsifnomasi. Idrokning  nerv-fiziologik asosi. Idrok xususiyatlari va turlari. Idrokning individual farqlari va  uning rivojlanishi. Idrokda predmet va  fon. Fazoni, vaqtni, harakatni idrok  qilish. 

Xotira
Xotira haqida tushucha va tavsifi. Xotira turlari. Xotira jarayonlari va mexanizmlari. Xotiradagi individual farqlar va rivojlanishi.

Xayol
Xayol haqida tushuncha va uning inson psixik faoliyatidagi roli. Xayol turlari. Xayoliy obrazlarni qayta ishlash mexanizmlari. Xayolning individual farqlar va rivojlanishi. Xayol va ijod. 

Tafakkur
Tafakkur tabiat va uning turlari. Tafakkur shakllari. Tafakkurni o‘rganishga nazariy va empirik yondashuv. Aqliy operatsiyalarning asosiy turlari. Murakkab mantiqiy masalalarni  echish va ijodiy tafakkur. Tafakkurning rivojlanishi. 

Nutq
Nutq haqida tushuncha. Nutqning fiziologik asoslari. Nutqni o‘rganishga nazariy yondashuv. Nutqning turlari. Nutqning rivojlanishi. 
 
Iroda
Irodaviy harakatlar haqida tushuncha.  Iroda borasidagi psixologik nazariyalar. Irodaviy harakatlarning fiziologik motivatsion asoslari. Irodaviy harakat tuzilishi va rivojlanishi. 

Hissiyot
Hissiyotning umumiy tavsif va uning turlari. Hissiyotning fiziologik asosi va psixologik nazariyalari. Hissiyotning rivojlanishi va inson hayotidagi o‘rni. 

Shaxs yo‘nalganligi  va faoliyat motivi.
Shaxs yo‘nalganligi va faoliyat motivi haqida  tushuncha. Motivatsiya haqidagi nazariyalar. Motivatsion soha rivojlanishining asosiy qonuniyatlari. 

Qobiliyat
Qobiliyat haqida tushuncha. Qobiliyat rivojlanishi va individual farqlar. Inson  qobiliyatining biologik asoslari. Qobiliyatning rivojlanishi. 

Temperament
Temperament haqida tushuncha. Temperament haqidagi ta`limotlarning qisqacha mazmuni. Temperamentga psixologik tavsif va inson faoliyati. 

Xarakter
Xarakter haqida tushuncha. Xarakterni o‘rganishga nazariy  va empirik yondashuv. Xarakterning shakllanishi.

5-FAN. “RIVOJLANISH PSIXOLOGIYASI. PEDAGOGIK-PSIXOLOGIYA”

Yosh psixologiyasi fanining predmeti, maqsad va vazifalari
Yosh psixologiyasi fanining predmeti, maqsadi. Yosh psixologiyasining nazariy va amaliy vazifasi. Yosh psixologiyasi fan sifatida. Psixik rivojlanish determinatsiyasi muammosi. Yosh psixologiyasining asosiy tushunchalari.

Yosh psixologiyasining tadqiqot metodlari
Kuzatish va eksperiment yosh psixologiyasining asosiy metodi sifatida. Kuzatish metodi, eksperiment empirik tadqiqot metodi sifatida. Tasdiqlovchi va shakllantiruvchi tadqiqot strategiyalari, tadqiqotning yordamchi metodlari, empiric tadqiqotlami tashkil qilish sxemasi.

Yosh psixologiyasining shakllanish tarixi
Psixologiya fanlarini mustaqil sohasi sifatida yosh psixologiyasini shakllanishi, bolalar psixologiyasini tizimli o ‘rganishni boshlanishi, 19-asrning ikkinchi yarimi 20-asrning boshi yosh psixologiyasining shakllanish tarixi.

XX-asrning boshlarida bola rivojlanish nazariyalari
Psixik rivojlanish omillari muammolarini qo‘yilishi, bolalar psixologiyasi
predmetini aniqlashtirish, vazifalari va savollarini qo‘yilishi, organizmni etilishida
biologik omillar va bola psixik rivojlanishi, bola psixik rivojlanishini ijtimoiy va biologik omillari, bola psixik rivojlanishiga muhitning ta'siri.

Shaxs shakllanishi sifatida psixik rivojlanishning psixoanalitik yo‘nalishi
Z.Freydning klassik psixoanalizida psixik rivojlanish, bolalik psixoanalizi, hozirgi zamon psixoanalitikasi bolalarni tarbiyalash va rivojlanishi haqida

Shaxs shakllanishi sifatida psixik rivojlanish E.Eriksonning shaxs rivojlanishini psixoijtimoiy nazariyasi
E.Eriksonning ega-psixologiyasi, E.Erikson ishlarining tadqiqot metodlari,
E.Erikson nazariyasining asosiy tushunchalari, shaxs rivojlanishini psixoijtimoiy bosqichlari.

Xulq-atvor qoidalarini o‘rganish muammosi sifatida bola psixik rivojlanishi Bixeviorizm
J.Uotsonning bexevioristik nazariyasi. Operant o‘rganish, B.Skinnerning radikal bixeviorzmi.

Ijtimoiylashuv muammosi sifatida bola psixik rivojlanishining ijtimoiy o‘rganish nazariyasi
Ijtimoiylashuv ijtimoiy o ‘rganish kontseptsiyasining markaziy muammosi sifatida, ijtimoiy o‘rganishning evolyutsion nazariyasi, bola rivojlanishini o‘rganishning faktik tamoyillari, bola shaxsini psixologik tabiati haqidagi qarashlarning o’zgarishi, ijtimoiy madaniy yo‘nalish.

Intellekt shakllanishi sifatida psixik rivojlanish J.Piaje bola intellectual rivojlanishini tadqiq qilishning asosiy yo‘nalishilari
Ilmiy ijodning dastlabki bosqichlari, J.Piajening intellektni operatsional kontseptsiyasi. J.Piaje nazariyasidagi asosiy holatlarga tanqidiy yondashuv.

Psixik rivojianishni tushunishning tarixiy-madaniy kontseptsiyasi L.S.Vigotskiy va uning maktabi
Oliy psixik funktsiyalarni namoyon bo‘lishi va rivojlanishi, inson psixik rivojlanishining o’ziga xos muammolari, shaxs psixik rivojlanishini tadqiq qilishning adekvat metodlari muammosi, “ta'lim ” va “rivojianish” muammosi, psixik rivojianishni tadqiq qilishning ikki paradigmasi.

Shaxs psixik rivojlanishini bosqichlari. Ontogenezda rivojianishni davrlashtirish muammosi
Yosh bosqichlarini namoyon bo‘lishining tarixiy muammosi, bolalik tarixiy-madaniy fenomen sifatida L.S.Vigotskiy ishlarida bola rivojlanishini davrlashtirish muammosi va “psixologik yosh kategoriyasi”, D.B.Elkonin bo‘yicha rivojlanishini davrlashtirish va yosh dinamikasi haqidagi tasavvurlar, psixik rivojianishni davrlashtirish muammosini hal qilishning hozirgi zamon an'analari. 

II. Mutahassilik fanlaridan sinov imtihonlarining o‘tkazilish tartibi

1.	Kirish imtihonlari mahsus veb kameralar bilan jihozlangan xonalarda karantin qoidalarga amal qilingan holda o‘tkaziladi. 
2.	Imtihonga talabalarning telefon, kitob, shpargalka kabi taqiqlangan buyumlarni olib kirishlariga yo‘l qo‘yilmaydi. 
3.	Talabalar imtihonga kirishidan oldin maxsus detector orqali tekshiruvdan o‘tkaziladi. Tekshiruv vaqtida taqiqlangan buyumlarni topshirishdan bosh tortsa imtihonga qo‘yilmaydi.
4.	Imtihon vaqtida nazoratchilar tomonidan taqiqlangan buyumlar aniqlangan taqdirda imtihondan chetlatiladi. 
5.	Imtihon boshlanganidan so‘ng kech qolgan talabalar imtihonga kiritilmaydi.
6.	Yozma ish uchun 3 soat vaqt beriladi. 3 soatdan so‘ng daftarlar yig‘ib olinadi. Boshqa kunga ham ko’chirilmaydi. 
7.	Yozma ish yakunlangach o‘sha yerning o‘zida daftarlar shifrlanib, tekshiruvchilarga beriladi. Tekshiruvchilar ishini yakunlagach shu yerning o‘zida baholar qaydnomalarga ko‘chiriladi. Ertasi kuni imtihon natijalari rasmiy saytda e’lon qilinadi.

III. Baholash mezonlari
Baholash mezoni 0 balldan 100 ballgachani tashkil etadi. 
	Har bir yozma ish fanni qamrab oluvchi barcha bo‘limlarni o‘z ichiga olgan 5 tadan savoldan iborat bo'lib, har bir savol uchun esa maksimal 20 ball belgilangan. Variantdagi har bir savolga yozilgan javoblarning mazmuniga qarab, ularga quyidagicha miqdorda ballar belgilanadi:

Har bir javob uchun qo‘yiladigan
ball	
                 Mezon	

17,2-20	1.	Mustaqil mushohada asosida to‘g‘ri va to‘liq javob yozilsa;
2.	 Savolning mazmuni, mohiyati izchil yoritilsa;
3.	Shuningdek, ijodiy yondashilsa;
4.	Javobda mantiqiy yaxlitlikka erishilsa;
5.	 Mavzuga ko‘ra hulosa yozilsa.	
14,2-17,1	1.	Mustaqil mushohada asosida to‘g‘ri lekin to‘la javob yozilmasa;
2.	Savolning mazmuni, mohiyati qisman yoritilsa;
3.	Shuningdek, ijodiy yondashilsa;
4.	Javobda mantiqiy yaxlitlikka erishilsa;
5.	Mavzuga ko‘ra hulosa yozilsa. 	
11-14,1	1.	Mustaqil mushohada asosida to‘g‘ri lekin to‘la javob yozilmasa;
2.	Savolning mazmuni, mohiyati qisman yoritilsa;
3.	Shuningdek, ijodiy yondashilmasa;
4.	Javobda mantiqiy yaxlitlikka erishilmasa;
5.	Mavzuga ko‘ra hulosa yozilmasa.	
0-10,9	1.	Mustaqil mushohada asosida qisman bo’lsada javob yozilmasa;
2.	Savolning mazmuni, mohiyati qisman yoritilmasa;
3.	Shuningdek, ijodiy yondashilmasa;
4.	Javobda mantiqiy yaxlitlikka erishilmasa;
5.	Mavzuga ko‘ra hulosa yozilmasa.	

	«PEDAGOGIKA NAZARIYASI VA TARIXI» FANI BO‘YICHA:
Asosiy darsliklar va o‘quv qo‘llanmalar:

1.	M.Toxtaxodjayevaning	umumiy tahriri ostida. Pedagogika darslik. T.: O’zbekiston faylasuflari Milliy jamiyati, 2010.
2.	Hoshimov K., Nishonova S. Pedagogika tarixi. Darslik. - T.: “A.Navoiy nomidagi O’zbekiston Milliy kutubxonasi 2001.
3.	Xoshimov K., Nishonova S., Inomova M., Xasanov R. Pedagogika tarixi. O‘quv qo‘ll. - T.: O‘qituvchi 1996.
4.	Xoshimov K., S.Ochil. O‘zbek pedagogikasi antologiyasi. O‘quv qo‘ll. jild. - T.: O‘qituvchi 1999.
5.	Xoshimov K., S.Ochil. Uzbek pedagogikasi antologiyasi. O‘quv qo‘ll. jild. - T.: O‘qituvchi, 2010.
6.	Ibragimov X.I., Abdullayeva Sh.A. Pedagogika nazariyasi. Darslik. - T.: “Fan va texnologiyalar” nashriyoti, 2008
Elektron manbalar

www. tdpu. uz
www. pedagog. uz
www. Ziyonet. uz
www. edu. uz
tdpu-INTRANET. Ped
http://r4d.dfid.gov.uk/ n.
	
«IJTIMOIY PEDAGOGIKA» FANI BO‘YICHA:
Asosiy darsliklar va o‘quv qo‘llanmalar:

1. Kieron Hutton. “Social pedagogy in UK”. -Angliya. Russel House Publishing, -2013.
2. Egamberdieva N.M. «Ijtimoiy pedagogika» - T.: Alisher Navoiy nomidagi  O‘zbekiston  Milliy kutubxonasi nashriyoti, 2009 y.
3. Mavlonova R. va boshqalar “Ijtimoiy pedagogika” T.: Istiqlol, 2009 y.
4.   Galaguzova M. A.  Sotsialnaya pedagogika – M.: Vlados, 2000 g.
5.  Istoriya sotsialnoy pedagogiki / Pod. red. M.A. Galaguzovoy – M.: Vlados, 2003 
                           
Elektron manbalar
http:// tdpu.uz 	
http://Ziyonet.uz
http://edu.uz
www.natlib.uz (A.Navoiy nomidagi O’z.MK)
http://teoriya.ru
http://uni-vologda.ac.ru
http://pedlib.ru
http:// pedagog.uz
http://ndpu.uz

	«PEDAGOGIK MAHORAT» FANI BO‘YICHA:
Asosiy darsliklar va o‘quv qo‘llanmalar:

1.	Axмедова M.T. Педагогик конфликтология. -T.: Адабиёт учқунлари, 2017. – 320 б.
2.	Аzizхodjаеvа N.N. Pеdаgоgik texnologiya va pеdаgоgik mаhоrаt. –T.: O‘zbekiston yozuvchilar uyushmasi, 2006.-159 b.
3.	Хоliqоv А. Pеdаgоgik mаhоrаt. -T.: Iqtisоd-mоliya nаshriyoti, 2011.- 420 b.
4.	Ziyomuxammеdov B. Pеdagogik maxorat asoslari. -T.: TIB-KITOB, 2009.-183 b.
5.	Боубекова Г.Д., Холикова Г.Т., Магзумова Г. Педагогичесое мостерствао. Учебное пособия. Т.: 2002 – 63 с.

Elektron manbalar
www. tdpu. uz
www. pedagog. uz
www. Ziyonet. uz
www. edu. uz
tdpu-INTRANET. Ped

	
«PSIXOLOGIYA NAZARIYASI VA TARIXI» FANI BO‘YICHA:
Asosiy darsliklar va o‘quv qo‘llanmalar:

1.	Karimova V. M. «Psixologiya»  T.Sharq 2002y.
2.	G‘oziyev E. G‘. «Umumiy psixologiya» 1-2 tom. Toshkent-2002y.
3.	Ivanov P.I., Zufarova M. «Umumiy psixologiya» T.: O‘zbekiston  faylasuflar milliy jamiyati, 2008 yil
4.	Xaydarov F.I., Xalilova N.I. «Umumiy psixologiya» T.: Fan va texnologiyalar 2010 yil
5.	Klimov E.A. «Obщaya psixologiya». Rech, Moskva-2001
6.	SHtern A.S. «Vvedenie v psixologiyu» M.: Akademiya Spb 2002.
7.	David G. Myers “Psychology”. NY, 2010. WORTH PUBLISHERS 118p.

Elektron manbalar

www. Ziyonet. uz
www. edu. uz
tdpu-INTRANET. Ped
http://r4d.dfid.gov.uk/ n. 
http://eppi.ioe.ac.uk/
www. nutq. intal. Uz

	«RIVOJLANISH PSIXOLOGIYASI. PEDAGOGIK-PSIXOLOGIYA»
	 FANI BO‘YICHA:
Asosiy darsliklar va o‘quv qo‘llanmalar:
1.	G‘oziyev E. Ontogenez psixologiyasi.Tomkeht, Noshir., T 2010
2.	Do‘stmuhammedova Sh.A., Z.T.Nishonova, S.X.Jalilova, Sh.T.Karimova,
3.	Alimbayeva Sh.T. “Yosh davrlari va pedagogik psixologiya” Toshkent. Fan va texnologiyalar Markazining bosmaxonasi. 2013
4.	Davletshin M.G. va boshqalar «Yosh davrlari va pedagogik psixologiya» Т.: TDPU, 2004 yil
Elektron manbalar

www. tdpu. uz
www. pedagog. uz
www. ziyonet. uz
www.lex.uz
www.bilim.uz
www.gov.uz